Аԥсны адәныҟатәи аусқәа рминистр Инал Арӡынба Москва ателеканал "Russia Today", МИА "Россия сегодня", аинформациатә маҵзура "Sputnik" редактор хада Маргарита Симониан лԥылараан Аԥсны ААР амедиацентр аусура амеханизм иалацәажәеит.
Хаҭала ирзааҭгылан амедиацентри Урыстәыла аинформациатә маҵзурақәеи реинырра ашьақәыргылара.
Иара убасгьы ирылацәажәан жәларбжьаратәи аинформациатә политикеи Аԥсны аимиџь аиҿкаареи.
2022 шықәса ааԥынразы Аԥсны адәныҟатәи аусқәа рминистрра аҽазнархиоит амедиацентр аартра, иара хықәкы хадас иамоуп Аԥсны апозициа Жәларбжьаратәи аинформациатә политикаҿ арӷәӷәара. Амедиацентр ҿыц аус аулоит Урыстәыла ААР аинформациеи акьыԥхьи р-Департамент ацхыраарала.
Амедиацентр аусзуҩцәа жәларбжьаратәи аинформациа, адунеитә АИХқәа, асоциалтә ҳақәа анализ рзыҟарҵалоит, Аԥсны аҳаҭыр шьҭызхуа аинформациатә усхкқәа мҩаԥыргалоит.
Инал Арӡынбеи Маргарита Симониани Аԥсны ААР амедиацентр аусура амеханизм иалацәажәеит
Аԥсны адәныҟатәи аусқәа рминистр Инал Арӡынба Москва ателеканал "Russia Today", МИА "Россия сегодня", аинформациатә маҵзура "Sputnik" редактор хада Маргарита Симониан лԥылараан Аԥсны ААР амедиацентр аусура амеханизм иалацәажәеит.